Государственное бюджетное образовательное учреждение «Казанская

школа-интернат №7 для детей с ограниченными возможностями здоровья»

Разработка урока по родному (татарскому) языку

**“Фигыль иленә сәяхәт”**

**(Путешествие в страну “Глаголия”)**

(Фигыль сүз төркемен гомумиләштереп кабатлау)

4 нче сыйныф, татар төркеме

Укытучы: (Учитель: Назирова Р.К.)

**Максат:**

**1. Белем бирү:** хәзерге заман, үткән заман, киләчәк заман хикәя фигыль турында белгәннәрне актуальләштерү

**2. Үстерү:** сөйләм күнекмәләрен һәм төркемдә эшли белүне үстерү; укучыларның иҗади фикерләү сәләтен, үз-үзеңә бәя бирү мөмкинлекләрен үстерүгә шартлар тудыру;

**3.Тәрбияви:** коллективта эшләү, үзара ярдәмләшү, бер-береңә яхшы мөнәсәбәттә (вежливость) булу сыйфатлары тәрбияләү өчен шартлар тудыру.

**Дәрес тибы:** белемнәрне гомумиләштерү һәм системалаштыру дәресе.

**Методлары**: дәрес-презентация, әңгәмә, күнегүләр эшләү, проект эше башкару.

**Җиһазлау:**  компьютер, мультимедиа презентациясе,фигыль темасына карточкалар.

**Дәрес барышы:**

**I. Оештыру өлеше. (Сл.1)**

*Укучыларда уңай психологик халәт булдыру, эшләргә теләк уяту.*

**Укытучы:**

- Исәнләшкәндә кешеләр

Олылар һәм кечеләр.

Бер- берсен сәламлиләр,

“Исәннәрмесез” диләр.

Сәлам бирә ул һәркөн

Ә бабамның сәламен,

Ишетеп белә һәркем,

“Әссәламәгалейкем”

Матур үтсен көнебез!

Көләч булсын йөзебез!

Булыйк һәрчак әдәпле,

Отыйк матур гадәтне

Дөрес , матур утырыйк,

Тырышып җавап бирик.

Хәерле көн , укучылар һәм кунаклар! Сез бүген бик матур күренәсез. Кәефләрегез, күрәм бик күтәренке. Димәк, татар теле дәресебезне шул халәттә башлап җибәрә алабыз.

**Сл.2** Риза Фәхретдин

**Укытучы:** -Укучылар, беләсезме, бөек галимебез Риза Фәхретдин “Бала күңеле ак кәгазь кебек чиста, аңа ни язсаң шул уелып кала,”- дигән. Мин аның сүзләре белән килешәм, дөрестән дә, сезнең эчке дөньягыз язылмаган, сызгаланмаган, буялмаган ак кәгазь кебек. Сезгә бары тик өлкәннәр сүзен тыңлап, укытучылар биргән белемнәрне, тәрбия әхлакларын шунда язып барырга гына кирәк. Сез шуңа әзерме?

Без бүген төркемнәрдә эшләрбез. **(Сл.3)** Төркемнәргә бүленү өчен 1нче биремне үтәргә кирәк.

( бала саныннан чыгып карточка әзерләргә. Карточкага 1 әр фигыль язарга)

**Укытучы:** - Өстәл янына килегез дә, берәр карточка алыгыз. Заманын билгеләп, 3 төркемгә бүленәсез. Димәк,һәркем үз өстәлен шул фигыльләр ярдәмендә билгели.

**Командаларның визиткасы** **(Слайд 4)**

**Укытучы:** - Хәзер һәр команда визитка әзерли. Визиткада исемегез һәм капитан билгеләнә. Үзегезнең, төркем исемен кулланып, кем икәнлегегезне ачыклап, сөйләргә тырышыгыз.

(салмак музыка куела)

* Мин, Аделина. Хәзерге заман хикәя фигыльнең капитаны. Без хәзерге заманда эшләгән эшне белдерәбез. Барлыкта һәм юклыкта килә алабыз. Зат-сан белән төрләнәбез. (чылбыр буенча бер фигыльне төрләндерәләр)

Мин сөйлим

Син сөйлисең

Ул сөйли

Без сөйлибез

Сез сөйлисез

Алар сөйлиләр

* Мин, Фаяз. Үткән заман хикәя фигыльнең капитаны. Без үткән заман хикәя фигыльләр, эшнең сөйләгән вакытка кадәр үтәлүен белдерәбез. Барлыкта һәм юклыкта килә алабыз. Зат-сан белән төрләнәбез.

(чылбыр буенча бер фигыльне төрләндерәләр)

Мин сөйләдем

Син сөйләдең

Ул сөйләде

Без сөйләдек

Сез сөйләдегез

Алар сөйләделәр

* Мин, Зәринә. Без киләчәк заман хикәя фигыльләр, эшнең киләчәктә үтәлүен белдерәбез. Барлыкта һәм юклыкта килә алабыз. Зат-сан белән төрләнәбез.

(чылбыр буенча бер фигыльне төрләндерәләр)

Мин китәчәкмен

Син китәчәксең

Ул китәчәк

Без китәчәкбез

Сез китәчәксез

Алар китәчәкләр

**Укытучы:** - Булдырдыгыз! **(Сл.5)** Укучылар һәрберегезнең алдында,үзегезнең белемнәрегезне бәяләү өчен, үзбәя карточкалары ята. Һәр биремнән соң үзегезгә бәя куегыз.

**II. Уку мәсьәләсен кую.**

**Укытучы:** - Укучылар төркемнәргә бүленер алдыннан сез сүз язылган карточка алган идегез. Хәзер шул сүзләрне кычкырып, чылбырлап, укып чыгасыз. Яхшы.

**Укытучы:** - Бу сүзләрне нәрсә берләштерә? *(Бер сүз төркеменә карыйлар.)*

* Кайсы сүз төркеменә карый? *( Фигыль сүз төркеменә карый.)*

Диләрә, син килешәсеңме? *(Әйе, килешәм.)*

**Модель. 2 номерлы карточкалар белән эш.**

Укытучы: - Ә хәзер 2 номерлы карточкаларны алыгыз. Әгәр сез бу модельне дөрес итеп тутырсагыз, бүгенге дәресебезнең темасын белә алачаксыз.

Фигыль

**Укытучы:** - Модельне тутырдыгызмы? Молодцы. Булдырдыгыз. **(Сл.6)** Ә хәзер экранга карап дөреслекне тикшереп алыгыз. Яхшы. Укучылар үзегезне бәяләргә онытмагыз. **(Сл.7)**

**Укытучы:** - Димәк, бүгенге дәрестә без нинди тема турында сөйләшербез?

*( Бүген без фигыль турында сөйләшәбез.*

*Бүген без фигыльләрне кабатлыйбыз.)*

Укытучы: - Бик дөрес, укучылар. Без бүгенге дәрестә фигыльләрне гомумиләштереп кабатлыйбыз. **(Сл.8 Тема)**

**III. Уку мәсьәләсен өлешләп чишү.**

1. **Укытучы: -** Ә хәзер 3 номерлы карточкалар белән эш. **(Сл.9)** Эш төркемдә башкарыла. Таблицада фигыльләр төрле заманда бирелгән. Сез аларны дөрес итеп таблицага тутырыгыз. Башладык.

|  |  |  |  |  |  |  |
| --- | --- | --- | --- | --- | --- | --- |
| фигыльләр | Хәз.зам. хик.фиг.  барлыкта | Хәз.зам. хик.фиг.  юклыкта | Үткән зам.хик.фиг.  барлыкта | Үткән зам.хик.фиг.  юклыкта | Киләчәк зам.хик.фиг. барлыкта | Киләчәк зам.хик.фиг. юклыкта |
| **сөйләдек** |  |  |  |  |  |  |
| **килә** |  |  |  |  |  |  |
| **әйтмәгән** |  |  |  |  |  |  |
| **эшләмәс** |  |  |  |  |  |  |
| **кайтмаячак** |  |  |  |  |  |  |
| **калачак** |  |  |  |  |  |  |
| **укымый** |  |  |  |  |  |  |
| **әйтер** |  |  |  |  |  |  |
| **китмәде** |  |  |  |  |  |  |

*( укучылар эшләрен тәмамлагач, төркемнәр бер-берсенең эшләрен тикшереп алалар.)*

**Укытучы:** - Булдырдыгыз, укучылар. Үзегезгә бәя куярга онытмагыз! **(Сл 10)** Әйдәгез 2төркем эшен 1 төркемгә, 1 төркем эшен 3 төркемгә, 3 төркем эшен 2 төркемгә биреп, бер-берегезнең эшләрен тикшереп алыгыз.

**Укытучы:** - Ә хәзер хаталарыгыз калмадымы икән, экранга игътибар итегез, эшләрне тикшереп алыгыз. **(Сл.11)**

|  |  |  |  |  |  |  |
| --- | --- | --- | --- | --- | --- | --- |
| фигыльләр | Хәз.зам. хик.фиг.  барлыкта | Хәз.зам. хик.фиг.  юклыкта | Үткән зам.хик.фиг.  барлыкта | Үткән зам.хик.фиг.  юклыкта | Киләчәк зам.хик.фиг. барлыкта | Киләчәк зам.хик.фиг. бюклыкта |
| **сөйләдек** |  |  | **+** |  |  |  |
| **килә** | **+** |  |  |  |  |  |
| **әйтмәгән** |  |  |  | **+** |  |  |
| **эшләмәс** |  |  |  |  |  | **+** |
| **кайтмаячак** |  |  |  |  |  | **+** |
| **калачак** |  |  |  |  |  |  |
| **укымый** |  | **+** |  |  |  |  |
| **әйтер** |  |  |  |  | **+** |  |
| **китмәде** |  |  |  | **+** |  |  |

1. **Кечкенә проект эше.**

**Укытучы:** - Киләсе бирем, кечкенә проект эшен яклау булыр. Сезнең алдыгызда, А өч форматында битләр ята. А3 битләренә, төшеп калган фигыльләрне ябыштырыгыз.Эшләп бетергәч, үзегезнең проектыгызны якларсыз. Чылбырлап укырга, заманын, зат-санын әйтергә тиеш буласыз.

**Укытучы:** - Укучылар бу проект эшендә Бөек шагыйребез Муса Җәлилне искә төшердек.

1. **Сүзлек диктанты**
2. **Укытучы:** - Укучылар 4 номерлы карточкаларда Сүзлек диктанты эшләрбез. Мин фигыльләрне укыйм, ә сез таблицага дөрес итеп яза барасыз.

(Җырлый, ясаган, укымый, ятачак, көлмәде, китте, язмаган, кайтыр, сөйләмәячәк, кайтмас)

|  |  |  |  |  |  |
| --- | --- | --- | --- | --- | --- |
| **Хәз.зам. хик.фиг.**  **барлыкта** | **Хәз.зам. хик.фиг.**  **юклыкта** | **Үткән зам.хик.фиг.**  **барлыкта** | **Үткән зам.хик.фиг.**  **юклыкта** | **Киләчәк зам.хик.фиг. барлыкта** | **Киләчәк зам.хик.фиг. барлыкта** |
|  |  |  |  |  |  |
|  |  |  |  |  |  |

**Укытучы: - (Сл. 12)** Тактага чыккан дөрес җаваплар белән чагыштырып һәр төркем үзенең эшен тикшерә. Үз бәя куярга онытмагыз. **(Сл.13)**

**IV. Рефлексия.**

**Укытучы:** - Менә дәресебезне йомгаклау вакыты да җитте. Без дәрестә нинди тема турында сөйләштек? (Фигыль турында сөйләштек) Тулырак җавап бирегез, укучылар.

- Бүгенге теманы ни дәрәҗәдә үзләштердегез? Һәркем үзбәя ахырында гомумән билге чыгарып куйсын.

**Слайд 14** (гомуми билге чыгару)

Теманы тулысынча аңладым, иптәшемә дә ярдәм итә алам – “5”ле

Теманы аңладым – “4”ле

Теманы өлешчә аңладым – “3”ле

**Үзбәя.**

4 нче сыйныф. Исемем: \_\_\_\_\_\_\_\_\_\_\_\_\_\_

|  |  |  |
| --- | --- | --- |
| ***Биремнәр*** | ***Үзбәя*** | **“+” тамгасы куела** |
| *1.Визитка* | *Визитка биремен үтәгәндә үземнән өлеш керттем* |  |
| *2.Модель* | *Фигыль моделен тутырганда биремне тулысынча эшләдем* |  |
|  | *Фигыль моделен тутырганда биремне өлешчә эшләдем* |  |
|  | *Фигыль моделен тутырганда биремне эшли алмадым* |  |
| *3.Проек* | *Проект эшендә биремне аңлап эшләдем* |  |
|  | *Проект эшен эшли алмадым* |  |
| *4.Карточка белән эш* | *3 номерлы карточкада биремне дөрес эшләдем* |  |
|  | *3 номерлы карточкадабиремне хаталы эшләдем* |  |
| *5.Сүзлек диктанты* | *Сүзлек диктантын дөрес эшләдем* |  |
|  | *Сүзлек диктантын хаталы эшләдем* |  |

Теманы тулысынча аңладым, иптәшемә дә ярдәм итә алам – “5”ле

Теманы аңладым – “4”ле

Теманы өлешчә аңладым – “3”ле

Дәрескә гомуми бәя: